
Par atbalstu jaunas zemas īres maksas dzīvojamās mājas būvniecībai Ādažu novadā

Ādažu novada pašvaldības dome izskatīja SIA “Kadagas Nami” (reģ. Nr. 40203677078) iesniegumus:
1) 22.02.2026. iesniegumu (reģ. Nr. ĀNP/1-11-1/26/1084) ar apliecinājumu gatavībai attīstīt nākamo zemas īres mājokļu projektu Kadagā, piedāvājot divus variantus: būvniecību uz jaunas pašvaldības zemes vienības (iegūstot to izsolē), vai uz uzņēmuma resursiem (jau esošajā projektā);
2) 24.03.2026. iesniegumu (reģ. Nr. ĀNP/1-11-1/26/1830) ar ieceres konkretizāciju (būvēt vēl vienu jaunu ēku ar 30 dzīvokļiem un pazemes autostāvvietu blakus plānotajai mājai Elīzes iela 3) un lūgumu veikt grozījumus Pilnvarojuma līgumā Nr. JUR 2024-08/774 ar pašvaldību, mainot nosacījumu par maksimālo dzīvokļu skaitu no “līdz 60 dzīvokļiem” uz “vismaz 60 dzīvokļiem”;
3) 18.05.2026. iesniegumu (reģ. Nr. ĀNP/1-11-1/26/3062) par ieceri grozīt Pilnvarojuma līgumu, paplašinot tā apjomu, lai varētu pretendēt uz AS “Attīstības finanšu institūcija Altum” finansējumu vēl vienas zemas īres maksas daudzdzīvokļu mājas būvniecībai uz uzņēmumam piederošas vai lietošanā esošas zemes.
Izvērtējot pašvaldības rīcībā esošo un ar lietu saistīto informāciju, konstatēts:
1) Ādažu novada pašvaldības dome 23.08.2023. pieņēma lēmumu Nr. 335 “Par atbalstu jaunas dzīvojamās īres mājas būvniecību Kadagā”, atbalstot zemas īres mājokļa būvniecības programmas īstenošanu Ādažu novadā un nosakot 3 zemes vienības Kadagas ciemā (Elīzes iela 1, Elīzes iela 3 un Lindas iela 1) kā teritorijas, kur veikt būvniecību.
2) 12.01.2024. tika apstiprināti īpašumu elektroniskās izsoles noteikumi Nr. ĀNP/1-7-14-1/24/3, un laikā no 19.01.2024. līdz 19.02.2024. notika izsole “Zeme īres mājokļu būvniecībai – lietu kopība Elīzes iela 1, Elīzes iela 3, Lindas iela 1, Kadaga, Ādažu pag.”.
3) 07.08.2024. ar izsoles uzvarētāju SIA “TOP 10” tika noslēgts līgums Nr. JUR 2024-08/774 par vispārējas tautsaimnieciskas nozīmes pakalpojuma sniegšanu (turpmāk – Pilnvarojuma līgums), veicot daudzdzīvokļu dzīvojamās īres mājas būvniecību līdz 60 dzīvokļiem.
4) 08.09.2025. pašvaldība, SIA “TOP 10” un SIA “Kadagas Nami” noslēdza pārjaunojuma līgumu Nr. JUR 2025-09/938 par vispārējas tautsaimnieciskas nozīmes pakalpojuma sniegšanu.
5) 21.10.2025. pašvaldība un SIA “Kadagas Nami” (turpmāk – Sabiedrība) noslēdza nekustamā īpašuma pirkuma līgumu Nr. JUR 2025-10/1147, un 20.11.2025. uzsāka pirmā daudzdzīvokļu īres nama projektēšana Kadagā.
6) Pašvaldības Tehniskā komisija 22.01.2026. izskatīja jautājumu par iespējamo pašvaldības nekustamo īpašumu zemas īres cenas mājokļu būvniecībai Ādažu pagastā izvērtējumu un atbalstīja priekšlikumu par papildu daudzdzīvokļu māju būvniecības attīstību Kadagā, ja ir pieejams AS “Attīstības finanšu institūcija Altum” atbalsts.
7) Pašvaldības domes Attīstības komiteja 11.02.2026. atbalstīja priekšlikumu – noteikt īpašumus Lindas ielā 3, Lindas ielā 5, un daļu no īpašuma “Vējšalkas”, kā teritorijas, kurās attīstīt zemas īres mājokļa būvniecību (60 dzīvokļiem).
8) Realizējot iesniedzējas piedāvāto projektu, tiktu izveidoti aptuveni 60 dzīvokļi. Iesniedzējs uzņemas projekta attīstības un īstenošanas riskus, tai skaitā projektēšanu, būvniecību un ekspluatāciju uz viņam piederošas zemes Ādažu novadā. Projekta īstenošanai nav nepieciešama pašvaldības zemes atsavināšana, nodošana apbūvei vai izsoles procedūra.
9) Atbilstoši AS “Attīstības finanšu institūcija Altum” ieteikumam, deleģējums “vismaz 60 dzīvokļi” (nevis “līdz 60”) ļauj iesniedzējam operatīvi reaģēt uz finansējuma pieejamību un palielināt mājokļu skaitu esošā projekta ietvaros.
Pamatojoties uz Pašvaldību likuma 4. panta pirmās daļas 10. un 12. punktu, Ādažu novada pašvaldības dome
NOLEMJ:
1. Atbalstīt SIA “Kadagas Nami” ieceri par otras zemas īres maksas dzīvojamās mājas (aptuveni 60 dzīvokļiem) izbūvi Ādažu novada administratīvajā teritorijā.
2. Veikt grozījumus pašvaldības un SIA “Kadagas Nami” 07.08.2024. noslēgtajā līgumā Nr. JUR 2024-08/774 par vispārējas tautsaimnieciskas nozīmes pakalpojuma sniegšanu, izsakot 5.2.6. punktu jaunā redakcijā:
“5.2.6. vispārējas tautsaimnieciskas nozīmes pakalpojuma sniegšanā veikt daudzdzīvokļu dzīvojamās īres mājas vai māju (turpmāk – īres māja) vismaz 60 dzīvokļiem būvniecību (t.sk., vidējā vienas dzīvojamās īres mājas viena dzīvokļa platība ir vismaz 52,125 m2) un pēc nodošanas ekspluatācijā – dzīvokļu izīrēšanu mājsaimniecībām atbilstoši Noteikumiem, Pilnvardevēja saistošajiem noteikumiem par zemas īres maksas mājokļu izīrēšanas kārtību Ādažu novadā un citiem normatīvajiem aktiem, tajā skaitā:
[bookmark: OLE_LINK1][bookmark: OLE_LINK2]5.2.6.1. pirms būvprojekta minimālā sastāva iesniegšanas būvvaldē saskaņot ēkas un teritorijas vizuālo risinājumu ar Ādažu novada būvvaldi;
5.2.6.2. būvniecības procesā pielietot vienlaicīgi augstvērtīgus un funkcionālus arhitektoniskos risinājumus un kvalitatīvus materiālus, apbūvei funkcionāli iekļaujoties esošajā ciema apbūvē un papildinot to;
5.2.6.3. izpildīt īres māju kvalitātes prasības:
5.2.6.4. pēc īres mājas nodošanas ekspluatācijā 5 dienu laikā informēt Pilnvardevēju par gatavību izīrēt zemas cenas īres mājokļus;
5.2.6.5. nodrošināt Izpildītāja pārstāvja vai pārvaldnieka piedalīšanos izīrējamo mājokļu apskates procesā, sniedzot atbildes uz interesentu jautājumiem;
5.2.6.6. rakstveidā informēt Pilnvardevēju 5 dienu laikā par īres līguma noslēgšanu ar attiecīgo mājsaimniecību;
5.2.6.7. pēc Pilnvardevēja pieprasījuma un noteiktajā termiņā sniegt informāciju, kas saistīta ar vispārējas tautsaimnieciskas nozīmes pakalpojuma ieviešanu un sniegšanu.”
3. Centrālās pārvaldes Juridiskajai un iepirkumu nodaļai 10 dienu laikā pēc lēmuma pieņemšanas sagatavot vienošanos par grozījumiem 2. punktā minētajā līgumā.
4. Pašvaldības domes priekšsēdētāja vietniekam Attīstības jautājumos parakstīt 3. punktā minēto vienošanos.
5. Pašvaldības izpilddirektoram veikt lēmuma izpildes kontroli.



Pašvaldības domes priekšsēdētājs							G. Miglāns

